Diari Oficial de la Generalitat Valenciana


Sumari del DOGV 4220, del 03-04-2002 (2002/3142)

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució única del sector NPR-5 Moreres II de València.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3142


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució única del sector NPR-5 Moreres II de València. [2002/X3142]
  
El Ple de l'Ajuntament, en la sessió del 28 de juliol de 2000, adoptà l'acord següent:
  
?(...) II. Seleccionar l'alternativa tècnica presentada per Nazaret y Desarrollo, SA, única presentada, perquè compleix les previsions de la LRAU i s'ajusta satisfactòriament a les prioritats públiques municipals per al desenvolupament del sector, amb el condicionament que més endavant s'especifica (...).
  
IV. L'aprovació de l'alternativa tècnica queda condicionada al fet que l'urbanitzador accepte el condicionament següent: (...).
  
4. El projecte d'urbanització haurà d'incorporar les observacions incloses en l'informe corresponent. També s'hi haurà d'aportar projecte constructiu del tram del Jardí del Túria, inclòs en el sector, i aval per l'import de les obres que no s'hagen executat de forma definitiva en l'àmbit del sector.
  
5. El projecte d'urbanització haurà de contemplar les obres d'infraestructures necessàries per als serveis de telefonia bàsica i cable, conformement amb les condicions tècniques que establirà l'Ajuntament en atenció als requeriments tècnics que formulen les companyies subministradores. L'urbanitzador i els propietaris tindran dret a reintegrar-se dels costos que sufraguen per a extensions de les xarxes de subministraments, amb càrrecs a les companyies que presten el servei, en els termes previstos en la legislació aplicable (...)?.
  
Contra l'acte administratiu transcrit, que és definitiu en la via administrativa, i de conformitat amb allò establert en la Llei de Règim Jurídic de les Administracions Públiques i del Procediment Administratiu Comú, i en la Llei reguladora de la Jurisdicció Contenciosa Administrativa, es podrà interposar un dels recursos següents:
  
a) Amb caràcter potestatiu, recurs de reposició davant el mateix òrgan que dictà l'acte recorregut, en el termini d'un mes, a comptar des de l'endemà de la recepció d'aquesta notificació.
  
Si transcorreguera un mes des de l'endemà de la interposició del recurs de reposició sense que aquest haja estat resolt, es podrà entendre que ha estat desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'aquesta notificació.
  
Tot això sense perjudici que s'hi puga exercir qualsevol altre recurs o acció que estime procedent.